# data[].attributes.body
Nézzük meg a Magyar értelmező kéziszótárból a szó jelentését!
Kattints a linkre! ⬇

# data[].attributes.attachment_link.readable_text
For full functionality of this site (searching, viewing images, maps and pdf files) it is necessary to enable JavaScript. Here are the instructions how to enable JavaScript in your web browser.

Teljes szövegű keresés

1. (választékos) Ünnepélyes államfői v. kormányfői nyilatkozat, felhívás az ország lakosságához vmely rendkívüli, fontos, országos ügyben. Kossuth szózata a nemzethez; szózatot intéz a néphez.  Az államférfi dörgő szózata és a költő harci dala szétharsogott bércektől a tengerig. (Eötvös Károly)

2. (költői) Figyelmeztető, intő beszéd v. ilyen költői megnyilatkozás. Biztató, dörgő, intő, kiáltó, költői szózat.  Hallgassátok ki intő szózatom ... Egy ember szól, de milliók nevében! (Petőfi Sándor) Európa, hozzád, | feléd, tefeléd száll szózatom a század | vak zürzavarában. (Kosztolányi Dezső) || a. (átvitt értelemben, választékos) Belső szózat: a lelkiismeret szava.  Azt tegyük, amit a lelkünk legmélyén lappangó belső szózat súg. (Justh Zsigmond)

3. (régies, költői) Szó, beszéd.  Igaz, tisztes öreg, szád kedves szózatja. (Csokonai Vitéz Mihály) A lejtőn finom ködburok lapul, S titkos szózat kél íme válaszul. (Reviczky Gyula)

4. (ritka, költői) Zenei v. emberi hang.  Némúljon el, lant, gyönge szózatod. (Arany János) A hangszer felül csak koppant, de alul döngő szózatot adott. (Jókai Mór)

Szóösszetétel(ek): békeszózat; rádiószózat.

# data[].attributes.attachment_link.description
For full functionality of this site (searching, viewing images, maps and pdf files) it is necessary to enable JavaScript. Here are the instructions how to enable JavaScript in your web browser. Teljes szövegű keresés 1. (választékos) Ünnepélyes államfői v. kormányfői nyilatkozat, felhívás az ország lakosságához vmely rendkívüli, fontos, országos ügyben.

# data[].attributes.body
A Szózat Vörösmarty Mihály megzenésített verse, a magyarok nemzeti éneke a Himnusz mellett.
Vörösmarty Mihály 1836-ban írta meg versét, amely az Auróra nevű almanachban jelent meg 1837-ben.[1] A költeményre Egressy Béni írt zenét 1843-ban, amikor annak megzenésítésére Bartay András, nemzeti színházi igazgató pályadíjat tűzött ki. A mű ősbemutatójára 1843. május 10-én került sor a Nemzeti Színházban. A Szózatot második himnuszunknak is nevezik. Sokáig vita tárgya volt, hogy a Himnusz vagy a Szózat legyen a nemzeti himnuszunk. 1843-ban a Pesti Hírlap a költeményt „a nemzet béke s hadi dalának” nevezte.

# data[].attributes.body
Vörösmarty Mihály:
Szózat

Hazádnak rendületlenűl
Légy híve, oh magyar;
Bölcsőd az s majdan sírod is,
Mely ápol s eltakar.

A nagy világon e kívűl
Nincsen számodra hely;
Áldjon vagy verjen sors keze:
Itt élned, halnod kell.

Ez a föld, melyen annyiszor
Apáid vére folyt;
Ez, melyhez minden szent nevet
Egy ezredév csatolt.

Itt küzdtenek honért a hős
Árpádnak hadai;
Itt törtek össze rabigát
Hunyadnak karjai.

Szabadság! Itten hordozák
Véres zászlóidat,
S elhulltanak legjobbjaink
A hosszu harc alatt.

És annyi balszerencse közt,
Oly sok viszály után,
Megfogyva bár, de törve nem,
Él nemzet e hazán.

S népek hazája, nagy világ!
Hozzád bátran kiált:
„Egy ezredévi szenvedés
Kér éltet vagy halált!”

Az nem lehet, hogy annyi szív
Hiába onta vért,
S keservben annyi hű kebel
Szakadt meg a honért.

Az nem lehet, hogy ész, erő
És oly szent akarat
Hiába sorvadozzanak
Egy átoksúly alatt.

Még jőni kell, még jőni fog
Egy jobb kor, mely után
Buzgó imádság epedez
Százezrek ajakán.

Vagy jőni fog, ha jőni kell,
A nagyszerű halál,
Hol a temetkezés fölött
Egy ország vérben áll.

S a sírt, hol nemzet sűlyed el,
Népek veszik körűl,
S az ember millióinak
Szemében gyászköny űl.

Légy híve rendületlenűl
Hazádnak, oh magyar:
Ez éltetőd, s ha elbukál,
Hantjával ez takar.

A nagy világon e kívűl
Nincsen számodra hely;
Áldjon vagy verjen sors keze:
Itt élned, halnod kell.
(1836)

# data[].attributes.body
1800 - 1855
1836 - ban írja meg a Szózatot

# data[].attributes.body
1814 - 1851
1843 -ban zenésítí meg a Szózatot

# data[].attributes.body
Kattints rá! ⬇